Elektronisk handelsformat

Elektronisk handelsformat (EHF) er et strukturert XML-dataformat for elektronisk utveksling av handelsdokumenter i Norge.

Dette XML-formatet er særskilt kjent som format for elektroniske fakturaer mellom virksomheter i Norge. EHF er en standard for elektroniske meldinger i anskaffelsesprosessen til alle statlige organer i Norge.

EHF er basert på CEN BII-datamodellene og en syntaksimplementering basert på Universal Business Language (UBL).

Målet med innføring av EHF er økonomiske og miljømessige besparelser, samtidig som at standardisering og elektronisk behandling skal gjøre behandlingen av fakturaer og kreditnotaer raskere og mer pålitelig.Elektronisk handelsformat (EHF)  Direktoratet for forvaltning og IKT

Finansdepartementet fastsatte i Rundskriv P-11/2011 at alle leverandører til statlige virksomheter i Norge fra 1. juli 2012 skal sende sine fakturaer per EHF.Elektronisk faktura – nye krav til statlige virksomheter og leverandører  Direktoratet for Økonomistyring

 Avgrensning 
EHF er ikke det samme som eFaktura.

 Referanser 

Eksterne lenker


Kategori:XML